22.6.2023
MT
Il-Ġurnal Uffiċjali tal-Unjoni Ewropea
C 220/11
B'DAN JILQA' B'SODISFAZZJON L-INTENZJONI TAL-KUMMISSJONI U JĦEĠĠEĠ LILL-ISTATI MEMBRI BIEX JIEĦDU L-AZZJONIJIET LI ĠEJJIN: 14.
Iqisu r-riskju tal-iżvilupp ta’ reżistenza għall-antimikrobiċi umani u veterinarji mill-użu ta’ prodotti għall-protezzjoni tal-pjanti jew ta’ prodotti bijoċidali, abbażi ta’ riċerka u evidenza xjentifika, bħala parti mill-evalwazzjoni tas-sikurezza u t-teħid ta’ deċiżjonijiet dwar dawn il-prodotti u r-rieżami tad-deċiżjonijiet kif xieraq jekk toħroġ evidenza ġdida.
Fejn meħtieġ, għandhom jiġu implimentati kundizzjonijiet jew restrizzjonijiet xierqa għall-użu għall-prodotti kkonċernati.
E.
Miri rrakkomandati għall-konsum tal-antimikrobiċi u għar-reżistenza għall-antimikrobiċi
B'DAN JISTIEDEN LILL-ISTATI MEMBRI BIEX: 15.
Jieħdu miżuri nazzjonali xierqa bil-għan li jiżguraw li, sal-2030, il-konsum totali ta’ antibijotiċi fil-bnedmin (f’Doża Definita ta’ Kuljum (DDD) għal kull 1 000 abitant kuljum), fis-setturi tal-komunità u tal-isptarijiet flimkien, inkluż filfaċilitajiet tal-kura fit-tul u f’kuntesti ta’ kura fid-dar, jitnaqqas b’20 % fl-Unjoni meta mqabbel mas-sena bażi 2019. 16.
Jieħdu miżuri nazzjonali xierqa bil-għan li jiżguraw li, sal-2030, mill-anqas 65 % tal-konsum totali tal-antibijotiċi filbnedmin jappartjeni għall-Grupp ta’ Aċċess tal-antibijotiċi kif definit fil-klassifika AWaRe tad-WHO (64). 17.
Jieħdu miżuri nazzjonali xierqa bil-għan li jiżguraw li, sal-2030, l-inċidenza totali ta’ infezzjonijiet fid-demm bi Staphylococcus aureus reżistenti għall-metiċillina (MRSA) (għadd għal kull 100 000 tal-popolazzjoni) titnaqqas bi 15 % fl-UE, meta mqabbla mas-sena bażi 2019. 18.
Jieħdu miżuri nazzjonali xierqa bil-għan li jiżguraw li, sal-2030, l-inċidenza totali ta’ infezzjonijiet fid-demm b’Escherichia coli tat-tielet ġenerazzjoni reżistenti għaċ-ċefalosporini (għadd għal kull 100 000 tal-popolazzjoni) titnaqqas b’10 % fl-UE, meta mqabbla mas-sena bażi 2019. 19.
Jieħdu miżuri nazzjonali xierqa bil-għan li jiżguraw li, sal-2030, l-inċidenza totali ta’ infezzjonijiet fid-demm bi Klebsiella pneumoniae reżistenti għall-karbapenem (għadd għal kull 100 000 tal-popolazzjoni) titnaqqas b’5 % fl-UE, meta mqabbla mas-sena bażi 2019.
Il-kontribut individwali rrakkomandat mill-Istati Membri biex jintlaħqu dawn il-miri tal-Unjoni huma ppreżentati fl-Anness ta' din ir-Rakkomandazzjoni. 20.
Jistabbilixxu indikaturi u jaqsmu l-aħjar prattika dwar l-użu tagħhom, li jappoġġaw l-ilħuq tal-miri rrakkomandati kif ukoll miri dwar aspetti oħrajn relatati mal-AMR bħall-kontroll tal-prevenzjoni tal-infezzjonijiet, il-politika tal-użu tajjeb tal-antimikrobiċi, il-prattiki ta’ preskrizzjoni u t-taħriġ.
B'DAN JILQA' B'SODISFAZZJON L-INTENZJONI TAL-KUMMISSJONI U JĦEĠĠEĠ LILL-ISTATI MEMBRI BIEX JIEĦDU L-AZZJONIJIET LI ĠEJJIN: 21.
Jistabbilixxu miżuri xierqa biex jikkontribwixxu għall-ilħuq tal-mira tal-Istrateġija mill-Għalqa sal-Platt u tal-Pjan ta’ Azzjoni ta’ Tniġġis Żero ta’ tnaqqis ta’ 50 % tal-bejgħ globali tal-UE ta’ antimikrobiċi użati għall-annimali tar-razzett u fl-akkwakultura sal-2030.
F.
Għarfien, edukazzjoni u taħriġ
B'DAN JINKORAĠĠIXXI LILL-ISTATI MEMBRI BIEX: 22.
Jiżguraw, f’kooperazzjoni mal-istituzzjonijiet tal-edukazzjoni għolja u professjonali kif ukoll mal-partijiet ikkonċernati, u bl-għajnuna ta’ għarfien pedagoġiku u dwar l-imġiba, li l-programmi ta’ edukazzjoni kontinwa u l-kurrikuli nazzjonali, fost oħrajn fil-mediċina, fl-infermerija, fil-professjoni tal-qwiebel, fil-farmaċija, fid-dentistrija, fil-mediċina veterinarja, fl-agrikoltura u l-agronomija, u fix-xjenzi ambjentali u ekoloġiċi jinkludu taħriġ u kompetenza transsettorjali obbligatorji dwar l-AMR, dwar il-prevenzjoni u l-kontroll tal-infezzjonijiet, dwar ir-riskji ambjentali, dwar il-bijosigurtà u dwar il-politika tal-użu tajjeb tal-antimikrobiċi, inkluż l-użu prudenti tal-antimikrobiċi, kif xieraq.
(64) https://www.who.int/publications/i/item/2021-aware-classification.